Document ID: 32013R1414

PADOMES REGULA (ES) Nr. 1414/2013
(2013. gada 17. decembris),
ar ko nosaka korekcijas koeficientus, kurus no 2013. gada 1. jūlija piemēro trešās valstīs strādājošu Eiropas Savienības ierēdņu, pagaidu darbinieku un līgumdarbinieku atalgojumam
EIROPAS SAVIENĪBAS PADOME,
ņemot vērā Līgumu par Eiropas Savienības darbību,
ņemot vērā Eiropas Savienības Civildienesta noteikumus un Eiropas Savienības Pārējo darbinieku nodarbināšanas kārtību, kas noteikti Padomes Regulā (EEK, Euratom, EOTK) Nr. 259/68 (1), un jo īpaši to X pielikuma 13. panta pirmo daļu,
ņemot vērā Eiropas Komisijas priekšlikumu,
tā kā:
(1)
Ir jāņem vērā dzīves dārdzības izmaiņas trešās valstīs un attiecīgi jānosaka korekcijas koeficienti, kuri no 2013. gada 1. jūlija piemērojami trešās valstīs strādājošu Savienības ierēdņu, pagaidu darbinieku un līgumdarbinieku atalgojumam, ko izmaksā darba vietas valsts valūtā.
(2)
Korekcijas koeficienti, ko piemēro maksājumiem, pamatojoties uz Padomes Regulu (ES) Nr. 679/2013 (2), var palielināt vai samazināt atalgojumu ar atpakaļejošu spēku.
(3)
Ja jaunie korekcijas koeficienti palielina atalgojumu, būtu jāparedz maksājumi ar atpakaļejošu spēku.
(4)
Ja jaunie korekcijas koeficienti samazina atalgojumu, būtu jāparedz pārmaksātās summas atgūšana par laikposmu no 2013. gada 1. jūlija līdz šīs regulas spēkā stāšanās dienai.
(5)
Būtu jāparedz, ka pārmaksāto summu iespējamo atgūšanu piemēro laikposmā, kas nepārsniedz sešus mēnešus pirms šīs regulas spēkā stāšanās dienas,
IR PIEŅĒMUSI ŠO REGULU.
1. pants
1. Korekcijas koeficienti, kurus no 2013. gada 1. jūlija piemēro trešās valstīs strādājošu Savienības ierēdņu, pagaidu darbinieku un līgumdarbinieku atalgojumam, ko izmaksā darba vietas valsts valūtā, ir noteikti pielikumā.
2. Atalgojuma aprēķināšanā izmantoto valūtas maiņas kursu nosaka saskaņā ar Eiropas Parlamenta un Padomes Regulu (ES, Euratom) Nr. 966/2012 (3), un tas atbilst maiņas kursam, kas ir spēkā 2013. gada 1. jūlijā.
2. pants
1. Ja pielikumā noteikto korekcijas koeficientu piemērošana palielina atalgojumu, iestādes veic maksājumus ar atpakaļejošu spēku.
2. Ja pielikumā noteiktie korekcijas koeficienti samazina atalgojumu, iestādes ar atpakaļejošu spēku koriģē atalgojumu par laikposmu no 2013. gada 1. jūlija līdz šīs regulas spēkā stāšanās dienai.
3. Korekcijas ar atpakaļejošu spēku, lai atgūtu pārmaksātās summas, piemēro laikposmā, kas nepārsniedz sešus mēnešus pirms šīs regulas spēkā stāšanās dienas. Pārmaksu atgūst ne vairāk kā divpadsmit mēnešos, skaitot no minētās dienas.
3. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2013. gada 17. decembrī

Labels: 9
5
15